CELEX: 22013A0718(01)
Language: hr
Date: 2013-07-18 00:00:00
Title: Sporazum između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima

18.7.2013   
            
            
               HR
            
            
               Službeni list Europske unije
            
            
               L 195/1
            
         Sporazum između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima
   Sukladno članku 4. Sporazuma od 19. listopada 2005. između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima (1) (dalje u tekstu „Sporazum”) zaključenog Odlukom Vijeća 2006/325/EZ (2), prilikom provedbe mjera donesenih sukladno članku 74. stavku 2. Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (3), Danska o svojoj odluci provedbe sadržaja tih mjera obavješćuje Komisiju.
   Provedbena uredba Komisije (EU) br. 1142/2011 kojom se utvrđuju prilozi X. i XI. Uredbi Vijeća (EZ) br. 4/2009 o nadležnosti, mjerodavnom pravu, priznavanju i izvršenju odluka te suradnji u stvarima koje se odnose na obvezu uzdržavanja (4) donesena je 10. studenog 2011. U skladu s člankom 3. stavkom 2. Sporazuma Danska je u dopisu od 14. siječnja 2009. već obavijestila Komisiju o svojoj odluci provedbe sadržaja Uredbe Vijeća (EZ) br. 4/2009 (5) u onoj mjeri u kojoj ta Uredba izmjenjuje Uredbu (EZ) br. 44/2001 (6).
   U skladu s člankom 4. Sporazuma Danska je u dopisu od 11. siječnja 2012. obavijestila Komisiju o svojoj odluci provedbe sadržaja Provedbene uredbe Komisije (EU) br. 1142/2011. To znači da će se odredbe Provedbene uredbe Komisije (EU) br. 1142/2011 primjenjivati na odnose Europske unije i Danske.
   U skladu s člankom 4. stavkom 4. Sporazuma, obaviješću Danske stvaraju se uzajamne obveze Danske i Europske unije. Stoga Provedbena uredba (EU) br. 1142/2011 čini izmjenu Sporazuma u onoj mjeri u kojoj izmjenjuje Uredbu (EZ) br. 44/2001 kako je izmijenjena Uredbom (EZ) br. 4/2009 te se smatra njegovim prilogom.
   S obzirom na članak 4. stavak 3. Sporazuma Provedbena uredba (EU) br. 1142/2011 može se u Danskoj provesti administrativnim putem sukladno odjeljku 9. danskog zakona br. 1563 od 20. prosinca 2006. o Uredbi Bruxelles I. Potrebne upravne mjere stupile su na snagu 11. siječnja 2012.
   
      (1)  SL L 299, 16.11.2005., str. 62.
   
      (2)  SL L 120, 5.5.2006., str. 22.
   
      (3)  SL L 12, 16.1.2001., str. 1.
   
      (4)  SL L 293, 11.11.2011., str. 24.
   
      (5)  SL L 7, 10.1.2009., str. 1.
   
      (6)  SL L 149, 12.6.2009., str. 80.